REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**OPĆINSKO VIJEĆE**

KLASA: 021-05/18-03/30

URBROJ: 2188/12-03/01-18-1

Tovarnik, 04.06.2018.

Na temelju čl. 31. Statuta Općine Tovarnik ( Službeni vjesnik Vukovarsko-srijemske županije br.4/13, 14/13 i 1/18) i čl. 5. st.2. Zakona o javnoj nabavi (NN 120/16), Općinsko vijeće na svojoj 9. sjednici održanoj 04.06.2018., donosi

**ODLUKU**

**o izmjenama i dopunama Pravilnika o jednostavnoj nabavi**

**Članak 1.**

Mijenja se i glasi podnaslov:

„Provedba postupaka jednostavne nabave procijenjene vrijednosti manje od 70.000,00 kuna (bez PDV-a).“

I članak 3. st.1.:

„Provedba postupka jednostavne nabave procijenjene vrijednosti manje od 70.000,00 kuna (bez PDV-a) provodi se izdavanjem narudžbenice jednom gospodarskom subjektu.

**Članak 2.**

Mijenja se i glasi podnaslov:

„Provedba postupka jednostavne nabave procijenjene vrijednosti jednake ili veće od 70.000,00 kuna (bez PDV-a) do 200.000,00 kuna ( bez PDV-a).

I članak 4. st.1. :

1. „Nabavu radova, roba i usluga procijenjene vrijednosti jednake ili veće od 70.000,00 kuna (bez PDV-a) do 200.000,00 kuna (bez PDV-a), naručitelj provodi pozivom na dostavu ponuda koja se upućuje najmanje na 3 ( tri ) gospodarska subjekata. Iznimno, ovisno o prirodi predmeta nabave i razini tržišnog natjecanja, poziv za dostavu ponuda može se uputiti samo 1 ( jednom ) gospodarskom subjektu. Poziv na dostavu ponuda može se objaviti i na službenim internetskim stranicama Općine Tovarnik.

**Članak 3.**

Mijenja se i glasi podnaslov:

**„ Provedba postupka jednostavne nabave radova procijenjene vrijednosti veće od 200.000,00 kuna (bez PDV-a) do 500.000,00 kuna (bez PDV-a).“**

Mijenja se i glasi čl. 5. st.1.:

1. „Nabavu radova većih od 200.000,00 kuna (bez PDV-a) do 500.000,00 kuna (bez PDV-a) naručitelj provodi objavom poziva na dostavu ponuda na službenim internetskim stranicama Općine Tovarnik. Istodobno, poziv se može uputiti određenom broju gospodarskih subjekata i/ili objaviti u elektroničkom oglasniku javne nabave.

**Članak 4.**

Ostale odredbe Pravilnika (KLASA: 021-05/17-03/19, URBROJ: 2188/12-04-17-1 od dana 30. lipnja 2017.) ostaju nepromijenjene.

**Članak 5.**

Ova Odluka stupa na snagu osmi dan od objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEČA

Dubravko Blašković